
Parlamentul  României

Camera  Deputaţilor
Comisia pentru sănătate şi familie                                                     Comisia pentru muncă şi protecţie socială


Bucureşti, 25 aprilie 2012

                                          

Bucureşti, 25 aprilie 2012
Nr. 28/82






                                  Nr. 27/107
RAPORT COMUN DE ÎNLOCUIRE
asupra proiectului de Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii 

(PLx 68/2011)
şi a propunerii legislative privind modificarea Ordonanţei de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 
privind reforma în domeniul sănătăţii
(Plx 444/2011)
În temeiul art.70 din Regulamentul Camerei Deputaţilor, republicat, proiectul de Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii (PLx 68/2011) şi propunerea legislativă privind modificarea Ordonanţei de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii (Plx 444/2011), au fost retrimise Comisiei pentru muncă şi protecţie socială şi Comisiei pentru sănătate şi familie, prin adresa nr. PLx 68 şi Plx 444 din 10 noiembrie 2011, în vederea reexaminării şi întocmirii unui nou raport. 

La întocmirea prezentului raport comun de înlocuire, Comisiile au avut în vedere deciziile Curţii Constituţionale a României nr.223 şi 224 din 13 martie 2012, publicate în Monitorul Oficial al României, nr.256 din 18 aprilie 2012.
Iniţiativele legislative au ca obiect de reglementare modificarea şi completarea Legii nr.95/2006 privind reforma în domeniul sănătăţii, astfel: 
· prin PLx 68/2011 se extinde baza de colectare a contribuţiilor pentru asigurările de sănătate, pentru a echilibra deficitul Fondului naţional unic de asigurări de sănătate, concomitent cu menţinerea exceptărilor de la plata acestor contribuţii pentru categoriile de persoane fără venituri, cu venituri reduse sau defavorizate;
· prin Plx 444/2011 se propune modificarea art.259 alin.(2) din Legea nr.95/2006 privind reforma în domeniul sănătăţii, cu modificările şi completările ulterioare, prin schimbarea bazei de calcul a contribuţiei de asigurări sociale de sănătate, în sensul aplicării cotei de 5,5% asupra diferenţei dintre cuantumul total al pensiei şi suma de 740 lei.

Membrii celor două comisii au reexaminat cele două iniţiative în şedinţa comună din 25 aprilie 2012. 
În cadrul discuţiilor au fost formulate şi prezentate 2 amendamente, care supuse votului, au fost acceptate.

În urma finalizării dezbaterilor, membrii comisiilor reunite au hotărât, cu unanimitatea voturilor celor prezenţi, să propună plenului Camerei Deputaţilor:

- dezbaterea şi adoptarea cu amendamente a proiectului de Lege cu nr. PLx 68/2011; 
- respingerea propunerii legislative cu nr. Plx 444/2011, întrucât prevederile sale au fost preluate ca amendamente în legea de aprobare a OUG nr.107/2010.
Atât proiectul de lege, cât şi propunerea legislativă, fac parte din categoria legilor ordinare, conform prevederilor art.73 alin.(1) din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
Membrii celor două comisii propun adoptarea cu modificări a proiectului de Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii, după cum urmează:

Amendamente admise:
	Nr.  crt.
	Text ordonanţă de urgenţă
	Text Senat
	Text propus de Comisii

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii 


	Nemodificat 
	

	2. 
	
	Articol unic. – Se aprobă Ordonanţa de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.830 din 10 decembrie 2010.


	Art.I. – Se aprobă Ordonanţa de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.830 din 10 decembrie 2010, cu următoarea modificare:
Autori: membrii comisiilor din grupurile parlamentare PSD şi PNL

	Pentru respectarea normelor de tehnică legislativă, având în vedere amendamentele acceptate.


	3. 
	Titlul ordonanţei

Ordonanţă de urgenţă pentru modificarea şi completarea Legii nr.95/2006 privind reforma în domeniul sănătăţii


	Nemodificat 
	Nemodificat 
	

	4. 
	Art.I. - Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:


	Nemodificat 
	Nemodificat 
	

	5. 
	1. La articolul 213 alineatul (1), litera c) se modifică şi va avea următorul cuprins:

"c) persoanele ale căror drepturi sunt stabilite prin Decretul-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, prin Legea nr. 51/1993 privind acordarea unor drepturi magistraţilor care au fost înlăturaţi din justiţie pentru considerente politice în perioada anilor 1945-1989, cu modificările ulterioare, prin Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr.189/2000, cu modificările şi completările ulterioare, prin Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, prin Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, cu modificările şi completările ulterioare, precum şi persoanele prevăzute la art.3 alin.(1) lit.b) pct.1 din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987 nr.341/2004, cu modificările şi completările ulterioare, dacă nu realizează alte venituri decât cele provenite din drepturile băneşti acordate de aceste legi;"


	Nemodificat 
	Nemodificat 
	

	6. 
	2. La articolul 213 alineatul (2), litera h) se modifică şi va avea următorul cuprins:

"h) pensionarii cu venituri din pensii mai mici de 740 lei;"

	Nemodificat 
	Nemodificat 
	

	7. 
	3. La articolul 257 alineatul (2), litera e) se abrogă.


	Nemodificat 
	Nemodificat 
	

	8. 
	4. La articolul 257 alineatul (2), litera f) se modifică şi va avea următorul cuprins:

"f) veniturilor din cedarea folosinţei bunurilor, veniturilor din dividende şi dobânzi, veniturilor din drepturi de proprietate intelectuală realizate în mod individual şi/sau într-o formă de asociere şi altor venituri care se supun impozitului pe venit, numai în cazul în care nu realizează venituri de natura celor prevăzute la lit.a)-d), alin.(21) şi (22) şi art.213 alin.(2) lit.h), dar nu mai puţin de un salariu de bază minim brut pe ţară, lunar."


	Nemodificat 
	Nemodificat 
	

	9. 
	5. La articolul 257, după alineatul (21) se introduce un alineat nou, alineatul (22), cu următorul cuprins:

"(22) Pensionarii ale căror venituri din pensii depăşesc 740 de lei datorează contribuţia lunară pentru asigurările sociale de sănătate calculată potrivit prevederilor art.259 alin.(2)."


	Nemodificat 
	Nemodificat 
	

	10. 
	6. La articolul 257, alineatul (3) se modifică şi va avea următorul cuprins:

"(3) În cazul persoanelor care realizează în acelaşi timp venituri de natura celor prevăzute la alin.(2) lit.a)-d), alin.(21) şi (22) şi la art.213 alin.(2) lit.h), contribuţia se calculează asupra tuturor acestor venituri."

	Nemodificat 
	Nemodificat 
	

	11. 
	7. La articolul 259, alineatul (2) se modifică şi va avea următorul cuprins:

"(2) Contribuţia datorată de pensionari ale căror venituri din pensii depăşesc 740 de lei este de 5,5% aplicată asupra acestor venituri şi se virează odată cu plata drepturilor băneşti asupra cărora se calculează de către cei care efectuează plata acestor drepturi. Prin aplicarea acestei cote nu poate rezulta o pensie netă mai mică de 740 de lei."

	Nemodificat 
	- La punctul 7, alineatul (2) al articolului 259 se modifică şi va avea următorul cuprins:

“(2) Contribuţia datorată de pensionari este de 5,5% aplicată asupra veniturilor din pensii care depăşesc 740 de lei şi se virează odată cu plata drepturilor băneşti asupra cărora se calculează de către cei care efectuează plata acestor drepturi.”
Autori: membrii comisiilor din grupurile parlamentare PSD şi PNL


	Având în vedere interpretarea greşită a legii potrivit căreia contribuţia a fost calculată la întreg cuantumul pensiilor care au depăşit suma de 740 lei, se consideră necesară restituirea sumelor reţinute din pensii, în vederea reparării unei grave nedreptăţi aduse pensionarilor prin calcularea contribuţiei la fondul de sănătate în mod eronat.

Pentru concordanţă cu deciziile Curţii Constituţionale nr.223/2012 şi nr.224/2012.

	12. 
	8. La articolul 259, alineatul (3) se abrogă.


	
	
	

	13. 
	9. La articolul 260 alineatul (1), litera a) se modifică şi va avea următorul cuprins:

"a) de către bugetul de stat, pentru persoanele prevăzute la art.213 alin.(2) lit.c), d), f), g), i) şi j);"

	Nemodificat 
	
	

	14. 
	10. La articolul 260 alineatul (1), după litera a) se introduce o nouă literă, litera a1) cu următorul cuprins:

"a1) de către bugetul de stat, pentru persoanele prevăzute la art.213 alin.(2) lit.h), începând cu 1 ianuarie 2012;"


	Nemodificat 
	
	

	15. 
	11. La articolul 260 alineatul (1), litera d) se abrogă.


	Nemodificat 
	
	

	16. 
	Art.II. - Dispoziţiile art. I se aplică începând cu data de 1 ianuarie 2011, cu excepţia pct.10, care intră în vigoare la data publicării în Monitorul Oficial al României, Partea I, a prezentei ordonanţe de urgenţă.


	Nemodificat 
	Nemodificat 
	

	17. 
	__
	__
	Art.II. – (1) Sumele reprezentând diferenţa dintre contribuţiile de asigurări sociale de sănătate rezultate prin aplicarea procentului de 5,5% asupra întregului cuantum al pensiei şi cele rezultate din aplicarea procentului de 5,5% asupra sumei ce depăşeşte 740 de lei, se vor restitui, din oficiu, până la data de 31 decembrie 2012 şi vor fi acoperite prin diminuarea viramentelor datorate Casei Naţionale de Asigurări de Sănătate.
(2) Plăţile vor fi efectuate obligatoriu, începând cu luna următoare publicării prezentei legi în Monitorul Oficial al României, Partea I, în tranşe lunare egale.
Autori: membrii comisiilor din grupurile parlamentare ale PSD şi PNL


	Având în vedere interpretarea greşită a legii potrivit căreia contribuţia a fost calculată la întreg cuantumul pensiilor care au depăşit suma de 740 lei, se consideră necesară restituirea sumelor reţinute din pensii, în vederea reparării unei grave nedreptăţi aduse pensionarilor prin calcularea contribuţiei la fondul de sănătate în mod eronat.

Pentru concordanţă cu deciziile Curţii Constituţionale nr.223/2012 şi nr.224/2012.


PREŞEDINTE,







PREŞEDINTE,


               
Rodica Nassar







Victor Paul Dobre




Şef birou Gheorghe Marinescu








Şef serviciu Elena Mesaroş

Întocmit, 









Consilier parlamentar Florin Danciu 








Consilier parlamentar Decebal Stănescu
Consilier parlamentar Livia Spânu









Expert parlamentar Lidia Vlădescu

